Anexă 
la Hotărârea Consiliului Local 
nr. ____/________2026
ACORD DE COOPERARE
- model cadru -
pentru realizarea în comun a achiziției publice de servicii de consultanță administrativă în vederea înființării consorțiului administrativ „Consorțiul Administrativ Belinț-Racovița” 
Nr. _____ / Data ____________

Între părțile contractante: 
COMUNA RACOVIȚA, cu sediul în localitatea Racovița, [adresă], județul Timiș, cod fiscal [CIF], cont [cont IBAN], deschis la Trezoreria [nume trezorerie], reprezentată legal prin primar, domnul Valentin-Alexandru CATRINOI, denumită în continuare lider de asociere sau parte, 
și 
COMUNA BELINȚ, cu sediul în localitatea Belinț, [adresă], județul Timiș, cod fiscal [CIF], cont [cont IBAN], deschis la Trezoreria [nume trezorerie], reprezentată legal prin primar, domnul Laurențiu-Ionel TÎRZIU, denumită în continuare parte asociată sau parte, 
denumite în continuare în mod colectiv părțile, 
având în vedere hotărârile consiliilor locale ale fiecărei părți privind aprobarea asocierii în vederea constituirii unui consorțiu administrativ, precum și mandatarea comunei Racovița să acționeze ca lider de asociere pentru realizarea achiziției serviciilor de consultanță administrativă, respectiv: Hotărârea Consiliului Local Racovița nr. .... / 2026, Hotărârea Consiliului Local Belinț nr. .... / 2026, 
în temeiul prevederilor art. 89 alin. (1) și alin. (81), art. 129 alin. (9) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, și ale art. 44 din Legea nr. 98/2016 privind achizițiile publice, cu modificările și completările ulterioare, au convenit încheierea prezentului acord de cooperare în următoarele condiții:
Art. 1. - Obiectul prezentului acord îl constituie stabilirea cadrului de cooperare între părți în vederea realizării în comun a procedurii de achiziție directă a serviciilor de consultanță administrativă necesare pentru înființarea și organizarea funcționării consorțiului administrativ cu denumirea „Consorțiul Administrativ Belinț-Racovița”. 
Art. 2. - (1) Părțile convin ca unitatea administrativ-teritorială comuna Racovița să acționeze în calitate de lider de asociere pentru realizarea în comun a achiziției serviciilor de consultanță menționate la art. 1. 
(2) Liderul de asociere va avea următoarele responsabilități principale: 
a) să organizeze și să deruleze procedura de achiziție directă a serviciilor de consultanță în numele și pe seama tuturor părților, respectând prevederile legale în vigoare și hotărârile consiliilor locale ale părților; 
b) să semneze contractul de prestări servicii de consultanță cu ofertantul selectat, în numele și pe seama tuturor părților; 
c) să urmărească derularea contractului de consultanță și să informeze partea asociată cu privire la stadiul implementării acestuia; 
d) să solicite părții asociate contribuția financiară conform prevederilor art. 4 din prezentul acord și ale hotărârilor consiliilor locale; 
e) să efectueze plățile către prestatorul de servicii de consultanță, în baza facturilor emise și a documentelor justificative, proporțional cu sumele transferate; 
f) să asigure managementul general al acordului și să reprezinte părțile în relația cu prestatorul de servicii de consultanță. 
Art. 3. - Partea asociată se obligă: 
a) să pună la dispoziția liderului de asociere toate informațiile și documentele necesare pentru derularea procedurii de achiziție și a contractului de consultanță; 
b) să participe la întâlnirile de lucru și la procesul decizional referitor la implementarea obiectului prezentului acord; 
c) să își îndeplinească obligațiile financiare conform art. 4 din prezentul acord și hotărârilor propriului consiliu local, prin virarea la timp a sumelor aferente către liderul de asociere; 
d) să desemneze o persoană de contact responsabilă cu implementarea acordului din partea sa. 
Art. 4. - (1) Costul total estimat al serviciilor de consultanță administrativă este de 48.000 lei. 
(2) Fiecare parte va contribui la finanțarea serviciilor de consultanță după cum urmează: 
a) comuna Racovița: 24.000 lei; 
b) comuna Belinț: 24.000 lei. 
(3) Sumele vor fi virate în contul liderului de asociere, în termen de 5 zile lucrătoare de la solicitarea scrisă a acestuia, în baza solicitării de plată emise de liderul de asociere. 
(4) Liderul de asociere va utiliza sumele transferate exclusiv pentru plata serviciilor de consultanță care fac obiectul prezentului acord. 
Art. 5. - Prezentul acord intră în vigoare la data semnării sale de către ambele părți și își încetează valabilitatea la finalizarea contractului de servicii de consultanță și îndeplinirea tuturor obligațiilor care decurg din acesta. 
Art. 6. - Prezentul acord poate fi modificat numai prin act adițional, semnat de reprezentanții legali ai ambelor părți. 
Art. 7. - (1) Prezentul acord încetează de drept în următoarele situații: 
a) la expirarea duratei prevăzute la art. 5; 

b) prin acordul scris al ambelor părți; 
c) în caz de forță majoră, dacă aceasta împiedică executarea acordului pe o perioadă mai mare de 120 zile. 
(2) Denunțarea unilaterală a prezentului acord nu este permisă decât în condițiile legii și cu notificarea prealabilă a celeilalte părți cu cel puțin 30 zile înainte. Partea care denunță unilateral acordul în mod nejustificat poate fi obligată la plata de daune-interese. 
Art. 8. - Orice comunicare sau notificare între părți se va face în scris, la adresele indicate în preambulul prezentului acord sau la alte adrese comunicate ulterior în scris. 
Art. 9. - (1) Prezentul acord este guvernat de legea română. 
(2) Orice neînțelegere rezultând din interpretarea sau executarea prezentului acord va fi soluționată pe cale amiabilă. 
(3) În cazul în care soluționarea amiabilă nu este posibilă, litigiile vor fi supuse spre soluționare instanțelor judecătorești competente din România. 
Art. 10. - (1) Prezentul acord reprezintă voința părților și înlătură orice altă înțelegere verbală dintre acestea, anterioară sau ulterioară încheierii lui, referitoare la obiectul acordului. 
(2) Prezentul acord a fost încheiat astăzi, ______________, în 2 (două) exemplare originale, câte unul pentru fiecare parte.
Părțile contractante:
1. COMUNA RACOVIȚA 
prin primar, 
Valentin-Alexandru CATRINOI
(semnătura)
2. COMUNA BELINȚ 
prin primar, 
Laurențiu-Ionel TÎRZIU
(semnătura)

1

2

